वइसे, गौर करे वाला बात इहो बा कि बिहार में ई बिजली कोयला आ पानी से ना, बलुक धान के भूसी से बन रहल बाटे। बिजली बनवला से लेके बिल के वसूली अउर देखकरेख की जिम्मेदारी गांव वालों पर बाटे। कहे के मतलब साफ बा कि बिजली का संगे-संगे एह इलाका के लोगन के रोजगारो मिल रहल बाटे। ई पावरफुल कारनामा कइले बाडन ज्ञानेश पांडे, जे पेशा से इंजीनियर बाडन। ज्ञानेश पांडे विदेश में आपन नौकरी छोड़ के एहिजा "हस्क पावर प्लांट" के नाम से कंपनी लगवले बाडन, अउर उनका एह इनोवेशन से सरकारो के भरोसा बढ़ल बाटे।
बिहार सरकार के दावा बा कि साल 2016 तक बिहार ना सिर्फ अपना जरूरत भर के बिजली बनाये लागी, बल्कि ऊ दोसरा राज्यन के भी बिजली देवे के हालत में होई। सरकार के प्लान तब ले 9,620 मेगावाट अउर बिजली पैदा करे के बा। फिलहाल राज्य के रोजाना 2,500 मेगावाट बिजली के जरूरत बाटे, लेकिन बिहार के औसतन खाली 1,200 मेगावाट ही मिलेला।
बिजली खातिर बिहार के भलहीं थोड़ा इंतजार करे के पडो, लेकिन रोड अउर हाईवे में एहिजा क्रांतिकारी प्रगति भइल बाटे। पिछला 6 साल में 13,000 किलोमीटर से भी ज्यादा सड़क अउर 5,000 से भी ज्यादा पुल बनावल गइल बाटे। एकरा अलावा 2,000 किलोमीटर सड़क के स्टेट हाइवे घोषित कइल गइल। (साभार: टीवी18)
bho_Deva bho_Deva bho_Deva